52 
Jaterales, minus quam in maribus conspicuae, virescentes, saepius retrorsum obsoletae, interdum 
prorsus desunt; abdomen e coerulescenti albicat; cauda fusco annulata. 
Longitudo corporis 2f", caudae 4" (maris), long. corp. 27 '', caudae dj" (feminae). 
8 . Sc. AENEUS. M. Isis 1. c. 
Superne e viridi rufoque olivaceus, aeneo nitens; superciliis clypeato-squa- 
mosis; squamis dorsi ovato-rhombeis, alte carinatis, sub acuminatis; lateralibus 
parum minoribus. 
Hanc speciem cave ne cum Sc. variabili masculo, cui simillima, sed longe minor, commutes. 
Scutella frontis parva, ruguloso- carinata, subrhombea, minus regulariter disposita, sed ad situm in 
hoc genere vulgarem facile revocanda. Scutellurn verticale primum simplex, profunde, uti secun- 
dum, canaliculatum. Supercilia clypeis squamiformibus, subhexagonis, carinulatis tecta. Squamae 
dorsi subovato-rliombeae, integerrimae, carina alta, in mucronem brevem desinenti. Squamae la- 
terales sensim minores, carinis suis lineas longitudinales rectas, dorsalibus subparallelas constituunt. 
Color dorsi viridis, olivacco-rufo permixtus, nitore cupreo, vitta pallide virente supra utroque la- 
tere; subtus e coeruleo -virescens, nitore aeneo; cauda superne cum dorso concolor, inferne albida, 
corpore longior. Unicum specimen possidemus, longitudine corporis If", caudae 2^". 
9. Sc. SCALARIS. M. Isis. 1. c. 
Supra cinereo-fuscescens, maculis nigrifuscis, albido marginatis, ad vittam 
lateralem bifariam dispositis; macula scapulari indigocea; capite liturato; superci- 
liis scutellato-squamosis, squamis dorsi laterumque subaequalibus, ovato-rhombeis. 
Vide iconem maris, tab. YIII. f. 2. 
Sceloporo variabili femineo admodum similis, sed characteribus praepositis facillime digno- 
scenda. Variabili minor, pictura elegantiori, in utroque sexu eadem. Scutellurn verticale primum 
simplex, hexagonum. Supercilia media scutellis oblongo -polygonis, squamis undique inclusis tecta. 
Squamae dorsi ovato -rhombeae, acutae, integerrimae; laterales intermediis magnitudine subaequales, 
carinis lineas longitudinales rectas, dorsalibus intermediis subparallelas constituentes. Cauda corpo- 
ris longitudine. Color in utroque sexu idem, olivaceo- cinereus, in fuscum vergens. Caput lituris 
fuscis pictum; anterior furcato-acutangula, intermedia subrhombea, in vertice antico, ad supercilio- 
rum margines extensa, posterior reniformis vel subcordata. Maculae in cervice dorsoque nigrifuscae 
undulatae, subsemilunares, postice albido marginatae, ad vittam albidam lateralem bifariam opposi- 
tae, in caudae basin descendentes. Axillas macula indigoceo- chalybea occupat. Foeminis gastraeum 
albicat, masculis vitta gemina pulchre coerulea pictum; mentum et gula lineolis obliquis cinereis 
in utroque sexu ornantur. Longitudo corpoiis caudae (regeneratae) I 7 " (maris); long. corp. 
21 '', caudae (integrae) (feminae). 
Gen. II. PHRYNOSOMA. M. 
Cf. Commentat. meam: Beitrdge zur ^mphibienhunde, Isis XXL ann. 1828. p. 367. Wagl. Sysf. Amph. p. 145. 
Caput breve, postice valde dilatatum, spinarum validarum corona cinctum, irregulaii-tetrae- 
drum, fronte plana, clypei ad instar supra orbitas adscendente. 
Dentes maxillares parvi, simplices, cylindrici, obtusi, conferti, aequales; primores 5. Palatum 
edentulum. 
Aures apertae, sub colli plicis absconditae, tympano altius detruso. 
' Lingua crassa, apice incisula. Nares anticae. 
Truncus compactilis, ovalis, depressus, bufonius, superne squamis inaequalibus, minutis ve- 
stitus, aliisque maioribus, acutis, sparsis spinulosus, ad latera aculeorum serie fimbriatus. 
Cauda brevis, basi latissima, depressa, apice teretiuscula, squamis imbricatim vestita. 
Membra pro corporis mole breviuscula. 
Glandularum femoralium pori, parum conspicui. *'*) 
Nota 58. Duas huius generis sectiones bene agnovit Waglerus (Icones et descript. amphib. Fasc. IL); at vereor, ut 
eorum differentiam a squamarum abdominalium carinis vecte sumpserit. Nam potius narium situ differunt. Docet igitur hoc 
parvum satisque naturale genus, narium situm, quo vir clarissimus pro generis charactere ubique usus est, neutiquam per se 
solum generis praebere diagnosin, nisi violenter distrahere velis, quae ipsa natura arctissimo vinculo iunxit. Idem supra (p. 
14.) de Calotae genere observavimus. 
Nota 59. Cei. Wagler cur poros femorales inveniri neget ac squamas in medio punctato -depressas eorum vices 
suscipere autumat, non video; detracta enim cute verae glandulae distinctissime apparent, licet minus quam in aliis generibus 
perfectae sint. Ceterum neque in P. bufonio meo desunt. Nam in utroque huius femore ternos video eiusmodi porulos, 
squamulis, florum rosaceorum instar dispositis, inclusos. Hunc igitur characterem ad generis diagnosin vere pertinere arbitror, 
eumque a cel. Harlan praetermissum esse, qui Agamam cornutam suam, ad idem genus procul dubio pertinentem, inter Aga- 
mas poris femoralibus destitutas recenseat. (Cf. Journal of the Academy of natui al Sciences of Philadelphia. Vol. VL p. 14.) 
